Kašeľ
Dobrý deň. Moja 4 ročná dcéra má vlhký kašeľ. Na vykašliavanie jej podávam Hedelix. Poobednú dávku jej dávam o16:30. Večer o 20:30 ju stále dráždi na kašeľ a preto nemôže spať. Môžem jej dať na večer o 20:00 Stoptussin, aby sa vyspala a nedráždilo ju na kašeľ? Ďakujem.
Dobrý deň,
ďakujeme za Vašu otázku.
Stoptussin je dvojzložkový liek, obsahuje kombináciu expektoračnej a antitusickej zložky. Liek tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie. Na utlmenie záchvatov dusivého kašľa je v tomto prípade vhodnejšie podávať jednozložkový prípravok ako je sirup
Sinecod
. Vo veku 3 - 6 rokov sa podáva sa v dávke 5 ml. Pokiaľ je kombinovaný s liekmi na podporu vykašliavania (Hedelix), je potrebné dodržiavať Vami uvádzaný časový odstup medzi sirupmi a Sinecod podávať večer, iba v prípade potreby a na čo najkratší nevyhnutný čas.
Prajem skorú úľavu od ťažkostí.
PharmDr. Veronika Kiabová